San Marinas
San Marinas (it. San Marino), oficialiai San Marino Respublika (it. Repubblica di San Marino), arba Šviesiausioji San Marino Respublika (it. Serenissima Repubblica di San Marino) – nedidelė (61 km² ploto) valstybė Europos pietuose, Apeninų pusiasalio šiaurės rytuose. San Marinas yra anklavas, iš visų pusių supamas Italijos. San Marinas yra mažiausiai gyventojų (33 660) turinti valstybė Europos Taryboje. Sostinė – San Marino miestas.